Pel Decret 232/1980, de 18 de novembre, i posteriorment pel Decret 282/1980, d'1 de desembre, es va estructurar orgànicament el Departament d'Ensenyament.
Pel Reial decret 2809/1980, de 3 d'octubre (DOGC i BOE de 31 de desembre) es va efectuar el traspàs de serveis de l'Estat a la Generalitat de Catalunya en matèria d'ensenyament.
Segons l'article 1 de l'esmentat Reial decret, s'aprova l'acord de la Comissió Mixta prevista a la Disposició transitòria sisena de l'Estatut d'Autonomia de Catalunya, en el qual es concreten els serveis, les institucions i els mitjans materials i personals que han de ser objecte de traspàs a la Generalitat de Catalunya.
L'assumpció d'aquest traspàs per a la Generalitat de Catalunya i, en conseqüència, pel Departament d'Ensenyament, requereix el desplegament de l'estructura orgànica de la Secretaria General Tècnica, del Servei de Relacions Institucionals i del Gabinet del conseller, amb la finalitat de donar compliment amb la màxima eficàcia al que disposa l'esmentat Reial decret;
Vist el que disposen els esmentats Decrets d'estructuració orgànica, d'acord amb el Decret de 18 de setembre de 1978, sobre organització i competències dels òrgans dels Departaments, i amb el Reglament de Règim Interior de la Generalitat de Catalunya de 18 de març de 1978,
Article primer.- 1.El Servei Legislatiu i Jurídic es va estructurar per Decret 282/1980, d'1 de desembre, en les Seccions següents:
1)Secció de Disposicions Generals.
2)Secció de Coordinació Legislativa.
2.Corresponen a la Secció de Disposicions Generals l'estudi i la tramitació dels projectes de les disposicions de caràcter general que correspongui dictar o programar als òrgans del Departament; l'arxiu dels expedients; la tramitació dels assumptes referents al Consell Executiu; els estudis i informes dels projectes d'altres Departaments que hauran d'elevar-se al Consell Executiu; l'elaboració de projectes de reforma de l'estructura organitzativa del Departament; l'elaboració d'informes jurídics i, finalment, l'estudi i la preparació dels avantprojectes de Llei que afecten el Departament.
3.La Secció de Disposicions Generals comprèn el Negociat següent:
1)Negociat d'Informes Jurídics.
4.Corresponen a la Secció de Coordinació Legislativa la coordinació de la publicació de tota mena de disposicions i actes administratius que s'hagin de publicar al Diari Oficial de la Generalitat; la preparació i l'actualització de compilacions i refoses de les disposicions legals del Departament; la recollida de legislació d'interès per a l'administració educativa; el seguiment de l'activitat parlamentària i l'evacuació de les consultes plantejades pels diversos òrgans del Departament.
5.La Secció de Coordinació Legislativa comprèn el Negociat següent:
1)Negociat de Registre i de Publicació i Recopilació de Disposicions.
6.Corresponen a la Secció de Recursos la tramitació, l'estudi i la proposta de resolució dels recursos contra les resolucions emanades del Departament, sense perjudici de les competències dels Serveis Territorials.
7.La Secció de Recursos comprèn el Negociat següent:
1)Negociat d'Elaboració de Propostes.
8.Dependent directament del cap del Servei Legislatiu i Jurídic es crea el Negociat següent:
1)Negociat de Coordinació Administrativa.
Article segon.- 1.El Gabinet Tècnic es va estructurar per Decret 282/1980, d'1 de desembre, en les Seccions següents:
2)Secció de Llibres de Text i Intitulacions.
3)Secció d'Informació i Documentació.
2.Corresponen a la Secció d'Estudis l'elaboració d'informes, dictàmens i estudis relacionats amb l'administració educativa; la coordinació dels estudis que sobre aquesta matèria duguin a terme els òrgans del Departament i els organismes o col·laboradors externs; l'organització de conferències i cursets; la recollida, elaboració i publicació de les dades estadístiques referents a tots els nivells educatius i la supervisió i coordinació de les tasques que en aquesta matèria realitzin els Serveis territorials.
3.La Secció d'Estudis comprèn els Negociats següents:
1)Negociat de Coordinació d'Estudis.
4.Corresponen a la Secció de Llibres de Text i Intitulacions la gestió administrativa de l'autorització dels llibres de text i material didàctic destinat als centres d'ensenyament i la tramitació de les intitulacions que hagin de ser expedides pel Departament d'Ensenyament.
5.La Secció de Llibres de Text i Intitulacions comprèn els Negociats següents:
6.Corresponen a la Secció d'Informació i Documentació la recopilació i ordenació de la documentació nacional i internacional d'interès per a l'administració educativa i per al Departament; la centralització i execució de les propostes d'adquisició de documentació i material bibliogràfic formulades pels diferents òrgans del Departament; la preparació del pla anual d'adquisicions de la biblioteca d'acord amb els diferents serveis del Departament; la gestió i el control de la biblioteca; la informació i l'assessorament a les institucions i les entitats públiques i privades, i als particulars sobre qüestions educatives i d'interès general.
7.La Secció d'Informació i Documentació comprèn el Negociat següent:
8.Corresponen a la Secció de Publicacions la realització, la coordinació i la difusió de totes les publicacions que faci el Departament.
Article tercer.- 1.La Secretaria Administrativa es va estructurar per Decret 282/1980, d'1 de desembre, en les Seccions següents:
2)Secció de Personal dels Serveis Centrals.
3)Secció d'Intendència General.
2.Corresponen a la Secció de Règim Interior els assumptes generals i de règim interior, el registre i l'arxiu i la informació al públic.
3.La Secció de Règim Interior comprèn els Negociats següents:
1)Negociat d'Informació al Públic.
2)Negociat de Registre i Arxiu.
4.Corresponen a la Secció de Personal dels Serveis Centrals la gestió del personal dels Serveis Centrals del Departament, l'execució, en especial, dels tràmits derivats de la selecció i la contractació, així com dels nomenaments i les incidències relatives a la prestació de serveis del personal.
5.La Secció de Personal dels Serveis Centrals comprèn el Negociat següent:
1)Negociat de Gestió de Personal.
6.Corresponen a la Secció d'Intendència General el condicionament, el manteniment i la conservació dels edificis administratius centrals i tot el que afecta el seu funcionament; l'assignació de locals; l'adquisició, inventari i distribució del mobiliari i tot altre material inventariable; els serveis de calefacció, enllumenat, aigua, ascensors, neteja, aparcament i la vigilància d'instal·lacions al servei de Personal; i també la gestió dels crèdits corresponents a aquestes funcions, la tramitació dels crèdits del Consell Assessor i les Comissions Departamentals, els de relacions públiques i els corresponents a dietes i desplaçaments.
7.La Secció d'Intendència General comprèn el Negociat següent:
Article quart.- Es crea el Negociat de Gestió Admininistrativa, dependent directament del secretari general tècnic.
Article cinquè.- 1.El Servei de Relacions Institucionals es va estructurar pel Decret 282/1980, d'1 de desembre, en les Seccions següents:
1)Secció de Secretaria del Consell d'Ensenyament.
2)Secció de Secretaria de Comissions de Participació.
2.Corresponen a la Secció de Secretaria del Consell d'Ensenyament la preparació de les reunions, la confecció de les actes i la tramitació i arxiu dels documents relacionats amb el Ple del Consell, amb les Ponències que l'integren i amb les Comissions de treball que en depenen.
3.La Secció de Secretaria del Consell comprèn el Negociat següent:
4.Corresponen a la Secció de Secretària de Comissions de Participació la preparació de les reunions, la confecció de les actes i la tramitació i arxius dels documents relacionats amb les esmentades comissions.
5.La Secció de Secretaria de Comissions de Participació comprèn el Negociat següent:
Article sisè.- Dependents del Gabinet del conseller, creat per Decret de 5 de novembre de 1979, es creen els següents Negociats: